Ο **Αμπού Μπακρ αλ-Μπαγκντάντι** (28 Ιουλίου 1971 - 26 Οκτωβρίου 2019) ήταν χαλίφης του Ισλαμικού Κράτους, με καταγωγή από τη Σαμάρα του Ιράκ. Είχε συλληφθεί από τους Αμερικανούς το 2004. Το 2010 ανέλαβε το παρακλάδι της Αλ Κάιντα στο Ιράκ μετά τον θάνατο του Αμπού Μουσάμπ Αλ Ζαρκάουι. Η ανάπτυξη του Ισλαμικού κράτους στην Συρία τον έφερε σε ανταγωνισμό με το Συριακό παρακλάδι της Αλ Κάιντα, την οργάνωση Αλ Νούσρα. Στη συνέχεια η Αλ Κάιντα ζήτησε από τον Αλ Μπαγκντάντι να περιορίσει τη δράση του Ισλαμικού κράτους στο Ιράκ, έτσι εκείνος αρνήθηκε με αποτέλεσμα να αποκηρυχθεί τον Φεβρουάριο του 2014. Το ισλαμικό κράτος δεν έχει αναγνωριστεί διεθνώς, ενώ έχει καταλάβει με τη βία τα εδάφη του Ιράκ και της Συρίας. Από τις 4 Οκτωβρίου 2011, οι Ηνωμένες Πολιτείες Αμερικής είχαν κατατάξει τον αλ-Μπαγκντάντι στη λίστα της διεθνούς τρομοκρατίας, ενώ μάλιστα είχε ανακοινωθεί και η αμοιβή των 10 εκατομμυρίων δολαρίων για οποιαδήποτε πληροφορία οδηγεί στην αιχμαλωσία του ή το θάνατό του.

Στις αρχές του Ιουλίου του 2014, με ένα ηχογραφημένο μήνυμα, ο αλ-Μπαγκντάντι είχε καλέσει τους απανταχού Μουσουλμάνους να γίνουν «πρωταθλητές στην θρησκεία του Αλλάχ» και στον *ιερό πόλεμο*, καθώς και να μεταναστεύσουν στο Ισλαμικό Κράτος, το οποίο χαρακτήρισε ως «Σπίτι του Ισλάμ».

Στις 11 Ιουλίου του 2017, το Ισλαμικό κράτος επιβεβαίωσε τον θάνατό του. Το Ρώσικο Υπουργείο Άμυνας είχε ειδοποιήσει το Ισλαμικό κράτος για επίθεση του ρώσικου στρατού από αέρος εναντίον του Αμπού Μπακρ αλ-Μπαγκνάντι. Ο διάδοχός του στην εξουσία της τρομοκρατικής οργάνωσης "Ισλαμικό κράτος" είναι ο γιος του Αμπού Ομάρ αλ-Μπαγκντάντι. Ο θάνατος του Αμπού Μπακρ αλ-Μπαγκνταντί δεν επιβεβαιώνεται με επίσημα στοιχεία καθώς οι ΗΠΑ δεν αποδέχεται το ενδεχόμενο του θανάτου.. Με ένα ηχητικό απόσπασμα με τη φωνή του Αμπού Μπακρ αλ Μπαγκντάντι, ηγέτη του Ισλαμικού Κράτους, δημοσιεύτηκε την Πέμπτη 28/9/2017 σε ένα προπαγανδιστικό μέσο που συνδέεται με την τζιχαντιστική οργάνωση, σε μια πρώτη εμφάνιση του Μπαγκντάντι έπειτα από έναν χρόνο.

Παραπομπές
----------

1. ↑
2. ↑  Ισλαμική τρομοκρατία, Σταύρος Λυγερός, εκδόσεις Πατάκη, σελ.145-146-147
3. ↑  Ισλαμική τρομοκρατία, Σταύρος Λυγερός, εκδόσεις Πατάκη, σελ.145-146-147
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Ιανουαρίου 2013. Ανακτήθηκε στις 30 Ιουλίου 2014.
5. ↑  «Κάλεσμα για *παγκόσμιο τζιχάντ* από τον Αμπού Μπακρ Αλ Μπαγκντάντι». *The Best*. 4 Ιουλίου 2014. Αρχειοθετήθηκε από το πρωτότυπο στις 17 Νοεμβρίου 2015. Ανακτήθηκε στις 11 Ιουλίου 2017.
6. ↑  «Νεκρός ο ηγέτης του Ισλαμικού Κράτους Αμπού Μπακρ Αλ Μπαγκντάντι». *Newsbeast.gr*. 11 Ιουλίου 2017. Αρχειοθετήθηκε από το πρωτότυπο στις 2017-07-11.. Ανακτήθηκε στις 2017-07-11.
7. ↑  «Το Ισλαμικό Κράτος επιβεβαίωσε τον θάνατο του αλ Μπαγκντάντι». *protothema.gr*. 11 Ιουλίου 2017. Ανακτήθηκε στις 11 Ιουλίου 2017.
8. ↑  Newsroom, Parapolitika. «Δεν επιβεβαιώνουν το θάνατο του Αμπού Μπακρ αλ-Μπαγκντάντι οι ΗΠΑ». *parapolitika.gr* (στα Αγγλικά). Ανακτήθηκε στις 15 Ιουλίου 2017.
9. ↑  «Ζει ο Αλ Μπαγκνάντι; Το Ισλαμικό Κράτος δημοσίευσε ηχητικό μήνυμα του αρχηγού του». *tribune.gr*. 29 Σεπτεμβρίου 2017. Αρχειοθετήθηκε από το πρωτότυπο στις 2019-01-21.. Ανακτήθηκε στις 29 Σεπτεμβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Abu Bakr al-Baghdadi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 66151776804618012172
* GND: 1198106751
* SUDOC: 231670745

 |

 |